HAIKUrizmy naše každodenné

Stanislav Hoferek

Autor

Vydavateľ

Licencia

Vydanie

Autor obálky

Stanislav Hoferek

Greenie knižnica

CC-BY-NC-ND

Prvé (2021)

Bantersnaps

O knihe

HAIKUrizmy naše každodenné je tretia zbierka krátkych textov, ktoré spájajú aforizmy, tri verše typické pre haiku a jedinečný a úprimný pohľad na súčasný svet.

Zbierka vznikla i po tom, ako sa pomery na Slovensku začali meniť nečakanými smermi. Máme prezidentku, ktorá si výborne robí svoju prácu a dostáva za to jednu dávku hlúpej nenávisti za druhou. Máme ľudí, ktorých by zobrali za tímlídrov v  inkvizícii a samozrejme nechýbajú večné zdroje inšpirácie, ako napríklad politik, ktorého rozhodne netreba menovať. V tejto krátkej knihe tak nájdete všeličo, od Sokrata cez Teleshopping po nanotechnológie.

Obsah

HAIKUrizmy naše každodenné 1

O knihe 2

Haiku o Barbie 4

Haiku o Božom zámere 5

Haiku o daniach 6

Haiku o dejepise 7

Haiku o Delfách 8

Haiku o falošnosti 9

Haiku o farbách 10

Haiku o globalizácii 11

Haiku o Goliášovi 12

Haiku o hlasovaní Anny Záborskej 13

Haiku o hlúpych riešeniach 14

Haiku o homeopatickom riedení 15

Haiku o iPhone 16

Haiku o jednotke 17

Haiku o Julesovi Verneovi 18

Haiku o manželovi menom Kotleba 19

Haiku o Marcovi Aureliovi 20

Haiku o medzinárodnom priateľstve 21

Haiku o menšom zle 22

Haiku o milovaní 23

Haiku o milovaní (2) 24

Haiku o múdrohlúposti 25

Haiku o najvyššej politike 26

Haiku o nanotechnológiách 27

Haiku o náboženskom živote 28

Haiku o nepochopenom haiku 29

Haiku o nudnej správe 30

Haiku o obraze 31

Haiku o Obyčajných ľuďoch 32

Haiku o papagájovi 33

Haiku o pohároch 34

Haiku o politickom prianí 35

Haiku o potrebných ľuďoch 36

Haiku o prezidentke 37

Haiku o proruských troloch 38

Haiku o prvenstvách 39

Haiku o realite 40

Haiku o sebareflexii 41

Haiku o slobode médii 42

Haiku o slovenskej mentalite 43

Haiku o Starcrafte 44

Haiku o Sokratovi 45

Haiku o Sputniku 46

Haiku o svedomí 47

Haiku o špiónoch a diplomatoch 48

Haiku o Teleshoppingu 49

Haiku o Termopylách 50

Haiku o úchyloch 51

Haiku o vode 52

Haiku o vrcholnom zlodejstve 53

Haiku o vyupgradeovanom myslení 54

Haiku o výhrach 55

Haiku o výmennom kurze 56

Haiku o závisti 57

Haiku o Barbie

Žijeme v divnej dobe

keď baby s botoxom namiesto mozgu

nazývajú prezidentku Barbie

Haiku o Božom zámere

Ak Boh stvoril všetko

tak aj odľahlé časti vesmíru

o ktorých ľudia nikdy nebudú nič vedieť

Haiku o daniach

Ľudia by sa dnes sťahovali do Mordoru

keby zistili

že je to daňový raj bez úradov

Haiku o dejepise

Nemusíme vedieť, čo tu už bolo

aj tak sa nechceme poučiť z chýb

a hubu si rozbijeme rovnako v každom storočí

Haiku o Delfách

Kňaz, ktorý v Delfách prekladá,

čo vykrikuje nafetovaná veštica,

nechápe Igora Matoviča

Haiku o falošnosti

Falošný človek

z falošného profilu

vás presviedča o svojej (jedinej) pravde

Haiku o farbách

Fašista zelený z mentálnej vady

a červený z nenávisti

nás presviedča o jedinečnosti bielej rasy

Haiku o globalizácii

Červení Khméri

vzdávajú hold

Ľubošovi Blahovi

Haiku o Goliášovi

Vo svete plnom Goliášov

býva príliš málo

dobrých kameňov

Haiku o hlasovaní Anny Záborskej

V mene ľudí, ktorých nenávidí

ubližuje ľuďom, ktorých nechápe

aby našla ľudí, čo ju budú za to milovať

Haiku o hlúpych riešeniach

Hlúpe riešenia

sú o hlúpych riešeniach

aj keď nič neriešia

Haiku o homeopatickom riedení

Človek s rednucími kosťami

je ultimátnym šampiónom

homeopatie

Haiku o iPhone

Potrebujeme najnovší iPhone aj s podvozkom

aby sme úplne presne vedeli

či je deň, alebo noc

Haiku o jednotke

Jednotka z nenávisti k iným ľuďom

správanie radšej ako absolvoval

odvaha a pravda je nepotrebná mimoškolská aktivita

Haiku o Julesovi Verneovi

Keby bol priateľom Ľuboša Blahu

mali by sme 50 tisíc míľ

pod zemským plášťom

Haiku o manželovi menom Kotleba

Ako uznaný fašista kradne deti

ale bojuje proti kradnutiu detí

nefašistami

Haiku o Marcovi Aureliovi

Marcus Aurelius by v súčasnosti

považoval Rusov za barbarov

ale vedel by, že tu múr nestačí

Haiku o medzinárodnom priateľstve

Čakali sme Rusov v 1944

od toho roku od nich nemôžeme

čakať nič rozumné či prospešné

Haiku o menšom zle

Máme toľko menších ziel

až sa bojíme zobrať

jedno veľké dobro

Haiku o milovaní

Miluj ma. Medzi seriálom a večernou šou

každý druhý týždeň, keď nebude pršať

tak, ako chcem, keď nechceš ty

Haiku o milovaní (2)

Povinná milenka

ktorú nenávidím

utkala lekvár z absurdity

Haiku o múdrohlúposti

Múdri nerozumejú hlúpym

hlúpi nerozumejú múdrym

čo dnes urobíme s kormidlom?

Haiku o najvyššej politike

Niektorí ľudia nevedia

či sú v Smere 1.0 alebo 2.0

občas to zistia až z telky

Haiku o nanotechnológiách

Nano častice

nedá dohromady bez častíc

žiadny homeopat

Haiku o náboženskom živote

Ako sa dá žiť podľa veľkej knihy

kde je každé tvrdenie spochybnené,

vyvrátené, alebo mu iné odporuje?

Haiku o nepochopenom haiku

Sklamanie na počkanie.

Depka v sáčku. Stačí pridať žiaľ.

Človek sa nedá vrátiť. Nespĺňate podmienky.

Haiku o nudnej správe

Najväčší idioti medzi poslancami

odvolávajú najlepšiu ministerku

a my sa tomu prestávame čudovať

Haiku o obraze

Niektorým ľuďom stačí pohľad

v 4K rozlíšení s HDR a Dolby Vision

na betónový múr

Haiku o Obyčajných ľuďoch

Obyčajní ľudia v politike

sú čoraz menej obyčajní.

Až vzniká Človek bláznivý.

Haiku o papagájovi

Správny pirát má mať papagája

správny diktátor užitočného

a bezcitného Ľuboša Blahu

Haiku o pohároch

Z dvoch pohárov samoty

ostal iba jeden

a ani ten nie je tvoj

Haiku o politickom prianí

Zo srdca prajem

všetkým národným stranám

2,99 percent vo voľbách

Haiku o potrebných ľuďoch

Nie je potrebná hádka o tom

ako sa čo najlepšie zbaviť

potrebného človeka

Haiku o prezidentke

Naša prezidentka

nedostatočne reprezentuje

jedinečnosť idiotov

Haiku o proruských troloch

Proruský trol

má najväčšie skúsenosti

s prácou z tepla domova

Haiku o prvenstvách

Dnes chce byť každý prvý

alebo posledný

aby bol prvý medzi poslednými

Haiku o realite

Jeden slabší

proti dvom silnejším

je príliš obyčajná realita

Haiku o sebareflexii

Ak dá slovenský politik

prednosť Rusku pred Slovenskom

tak vie vládnuť na Slovensku sám

Haiku o slobode médii

Ak má krajina viac koncentrákov

ako skutočne slobodných médii

tak jej obdivovatelia trpia demenciou

Haiku o slovenskej mentalite

Kradnúť majetok všetkých

predsa nemôže ohroziť

žiadneho jednotlivca. Alebo áno?

Haiku o Starcrafte

Ak je pre teba Zergling viac

ako ľudia v okolí

tak je niečo zle

Haiku o Sokratovi

Sokrates by pri pohľade

na haterov na slovenskom internete

nevedel už vôbec nič

Haiku o Sputniku

Výrobca nedodá dôležité údaje

každá vzorka z Ruska je úplne iná

ale vždy za to "môže" nejaká menšina

Haiku o svedomí

Nezober mi

malé kúsky

spoločného svedomia

Haiku o špiónoch a diplomatoch

Ruský špión a ruský diplomat

je čoraz častejšie synonymum

a ešte ich je aj čoraz viac

Haiku o Teleshoppingu

Ak Teleshopping klame menej

ako vláda najväčšej krajiny

tak je niečo naozaj zle

Haiku o Termopylách

Sparťania by nemali šancu

keby Peržania namiesto miliónov

mali Google Maps

Haiku o úchyloch

Na Pokeci je toľko úchylov

že jeden druhého

začne vydierať cudzími fotkami

Haiku o vode

Sadista dá smädnému na púšti

jednu kvapku vody.

Homeopat si za kvapku vypýta peniaze.

Haiku o vrcholnom zlodejstve

Ľudia dokážu vycvičiť leva

upáliť čarodejnicu a predať skriňu na Bazoši

len aby sa dostali "niekam ďalej"

Haiku o vyupgradeovanom myslení

Level číslo 458, 329 questov, big boss na sračky

damage, luck, spell power a critical hit na maxime

ale tri zablúdené kvapky spôsobia soplík

Haiku o výhrach

Najväčšia výhra

je vedieť

čo robiť s výhrami a prehrami

Haiku o výmennom kurze

Najčastejším výmenným kurzom

je kurz rubľov

a dezinformácii

Haiku o závisti

Sme schopní závidieť

aj schopnosť

viac závidieť ostatným

Table of Contents

HAIKUrizmy

O knihe 2

Haiku o Barbie 4

Haiku o Božom zámere 5

Haiku o daniach 6

Haiku o dejepise 7

Haiku o Delfách 8

Haiku o falošnosti 9

Haiku o farbách 10

Haiku o globalizácii 11

Haiku o Goliášovi 12

Haiku o hlasovaní Anny Záborskej 13

Haiku o hlúpych riešeniach 14

Haiku o homeopatickom riedení 15

Haiku o iPhone 16

Haiku o jednotke 17

Haiku o Julesovi Verneovi 18

Haiku o manželovi menom Kotleba 19

Haiku o Marcovi Aureliovi 20

Haiku o medzinárodnom priateľstve 21

Haiku o menšom zle 22

Haiku o milovaní 23

Haiku o milovaní (2) 24

Haiku o múdrohlúposti 25

Haiku o najvyššej politike 26

Haiku o nanotechnológiách 27

Haiku o náboženskom živote 28

Haiku o nepochopenom haiku 29

Haiku o nudnej správe 30

Haiku o obraze 31

Haiku o Obyčajných ľuďoch 32

Haiku o papagájovi 33

Haiku o pohároch 34

Haiku o politickom prianí 35

Haiku o potrebných ľuďoch 36

Haiku o prezidentke 37

Haiku o proruských troloch 38

Haiku o prvenstvách 39

Haiku o realite 40

Haiku o sebareflexii 41

Haiku o slobode médii 42

Haiku o slovenskej mentalite 43

Haiku o Starcrafte 44

Haiku o Sokratovi 45

Haiku o Sputniku 46

Haiku o svedomí 47

Haiku o špiónoch a diplomatoch 48

Haiku o Teleshoppingu 49

Haiku o Termopylách 50

Haiku o úchyloch 51